II-kanditat indipendenti, Prof. Arnold Cassola l-Ħamis ippreżenta protest ġudizzjarju fil-Qorti kontra l-Gvern, dwar l-emendi kostituzzjonali approvati għal aktar rappreżentanza ta' nisa fil-Parlament. Fi stqarrija, Cassola qal li l-partit Laburista u l-partit Nazzjonalista "ħolqu sistema diskriminatorja biex ikunu jistgħu jżidu d-deputati fil-Parlament Malti." Saħaq kif il-partiti nqdew bin-nisa Maltin u li jridu jippromwovu l-ugwaljanza bejn is-sessi biex jiżguraw li 12-il mara kandidati tal-PN u tal-PL li ma jkunux eletti fil-parlament ikunu ko-optati fil-Parlament. Dan wara li fil-15 ta' April, ġie approvat l-abbozz ta' liġi għal aktar rappreżentanza ta' nisa fil-Parlament, hekk kif mill-emendi l-ġodda jirriżulta li jekk żewġ partiti jiġu eletti fil-Parlament, jekk sess iġib anqas minn 40% tas-siġġijiet, jistgħu jiżdiedu massimu ta' 12-il siġġu ieħor, sitta fuq kull naħa tal-Kamra tar-Rappreżentanti. Aktar informazzjoni Approvat l-abbozz ta' liġi għal aktar rappreżentanza ta' nisa fil-Parlament Cassola insista li l-emendi approvati huma insult lejn in-nisa Maltin, u insult lejn kull persuna li mhux affiljata ma' partit, peress li flok ma ġiet addottata sistema sempliċi u ġusta għal kulħadd, inħolqot sistema li permezz tagħha, jekk ikun hemm nisa indipendenti jew minn partiti minuri li jkunu fost l-aktar 12-il mara votati non-eletti, dawn jiġu mwarrba mil-lista u mbiddla minn kandidati nisa tal-PN jew tal-PL li jkunu ġabu anqas voti minnhom. "Din hi distorsjoni tad-demokrazija u affront għad-dinjita' tal-mara Maltija li, biex ikollha ċans tiġi co-opted fil-parlament, qed tkun kostretta tissieħeb bil-fors ma' wieħed miż-żewġ partiti l-kbar u toqgġħod għad-direzzjoniet tagħhom," qal Cassola. Diskriminazzjoni mal-votanti Cassola kompla jgħid ukoll li l-emenda kostituzzjonali tikkostitwixxi diskriminazzjoni politika mal-votanti, peress li jekk dawn jivvutaw għal mara li ma tkunx mall-PN jew mall-PL u tikklassifika mal-ewwel 12-il mara, tiġi mwarrba peress li ssir Membru Parlamentari kandidata oħra li ma jkunx ivvota għaliha l-votant. Qal ukoll kif l-emenda tmur kontra d-dritt għal-Liberta' ta' Assoċjazzjoni. Saħaq kif, kandidat indipendenti bħalu, li jixtieq jagħmel alleanza politika bejn kandidati indipendenti differenti, qed isibha kważi impossibbli li jsib nisa li ma jħaddnux it-twemmin tal-PN jew il-PL li lesti jikkontestaw l-elezzjoni, wara li għaddiet l-emenda diskriminatorja li issa qed taqtagħlhom qalbhom li joħorġu għall-elezzjoni. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60827a8029ae1_rand.td-a-rec-img{text-align:left}.td_uid_3_60827a8029ae1_rand.td-a-rec-img img{margin:0 auto 0 0}